
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«25» мая 2026 г.
	       № 62
	                          г. Масква



[bookmark: _Hlk234853853]Аб прадаўжэнні дзеяння антыдэмпінгавай меры ў дачыненні да алюмініевай стужкі, якая паходзіць з Азербайджанскай Рэспублікі і Кітайскай Народнай Рэспублікі і ўвозіцца на мытную тэрыторыю Еўразійскага эканамічнага саюза, і прызнанні страціўшым сілу Рашэння Калегіі Еўразійскай эканамічнай камісіі ад 14 кастрычніка 2025 г. № 95
У адпаведнасці з пунктам 109 Пратакола аб прымяненні спецыяльных ахоўных, антыдэмпінгавых і кампенсацыйных мер у дачыненні да трэціх краін (дадатак № 8 да Дагавора аб Еўразійскім эканамічным саюзе ад 29 мая 2014 года) і на падставе даклада Дэпартамента абароны ўнутранага рынку Еўразійскай эканамічнай камісіі, падрыхтаванага па выніках паўторнага антыдэмпінгавага расследавання, праведзенага ў сувязі са сканчэннем тэрміну дзеяння антыдэмпінгавай меры, устаноўленай Рашэннем Калегіі Еўразійскай эканамічнай камісіі ад 22 верасня 2020 г. № 115, Калегія Еўразійскай эканамічнай камісіі вырашыла:
1. Прадоўжыць па 24 мая 2031 г. уключна дзеянне антыдэмпінгавай меры, устаноўленай Рашэннем Калегіі Еўразійскай эканамічнай камісіі ад 22 верасня 2020 г. № 115 «Аб прымяненні антыдэмпінгавай меры пры дапамозе ўвядзення антыдэмпінгавай пошліны ў дачыненні да алюмініевай стужкі, якая паходзіць з Азербайджанскай Рэспублікі і Кітайскай Народнай Рэспублікі і ўвозіцца на мытную тэрыторыю Еўразійскага эканамічнага саюза».
2. Дзяржаўным органам дзяржаў – членаў Еўразійскага эканамічнага саюза, упаўнаважаным у сферы мытнай справы:
забяспечыць спагнанне антыдэмпінгавай пошліны ў памерах, прадугледжаных Рашэннем Калегіі Еўразійскай эканамічнай камісіі ад 22 верасня 2020 г. № 115;
забяспечыць ажыццяўленне заліку сум антыдэмпінгавай пошліны, выплачанай (спагнанай) у адпаведнасці з Рашэннем Калегіі Еўразійскай эканамічнай камісіі ад 14 кастрычніка 2025 г. № 95 у парадку, устаноўленым для спагнання папярэдніх антыдэмпінгавых пошлін, у антыдэмпінгавую пошліну і залічэнне на адзіны рахунак упаўнаважанага органа той дзяржавы – члена Еўразійскага эканамічнага саюза, у якой яна была аплачана (спагнана).
3. Дадатак № 2 да Рашэння Калегіі Еўразійскай эканамічнай камісіі ад 22 верасня 2020 г. № 115 «Аб прымяненні антыдэмпінгавай меры пры дапамозе ўвядзення антыдэмпінгавай пошліны ў дачыненні да алюмініевай стужкі, якая паходзіць з Азербайджанскай Рэспублікі і Кітайскай Народнай Рэспублікі і ўвозіцца на мытную тэрыторыю Еўразійскага эканамічнага саюза» дапоўніць пунктамі 4 і 5 наступнага зместу: 
«4. Алюмініевая стужка плакіраваная. 
5. Алюмініевая стужка ў рулонах з міжслойнай пракладкай тэхналагічнай паперай паміж слаямі рулоннай алюмініевай стужкі, вырабленая з маркі сплаву 1060 згодна з ДАСТ 4784-2019, у стане пастаўкі H12 згодна з EN 485-2, шырынёй ад 25 да 1 380 мм уключна і таўшчынёй большай за 0,2 але не большай за 2,9 мм, з мяжой трываласці на расцяжэнне не меншай за 65 МПа, але не большай за 105 МПа, пакрытая спецыяльнай электратэхнічнай нявуглевадароднай змазкай на сіліконавай аснове з абодвух бакоў, глянцавая з абодвух бакоў, суцэльнага сячэння без ціснення і перфарацыі, выключна для вырабу абмотак нізкага напружання ў масленых і сухіх сілавых трансфарматарах, якая ўвозіцца на тэрыторыю Рэспублікі Казахстан, пры наяўнасці ў дэкларанта на дату рэгістрацыі дэкларацыі на тавары дакумента, выдадзенага ўпаўнаважаным органам Рэспублікі Казахстан, які ажыццяўляе функцыі па выпрацоўцы дзяржаўнай палітыкі і нарматыўна-прававым рэгуляванні ў сферы прамысловасці.».
4. Дэпартаменту абароны ўнутранага рынку Еўразійскай эканамічнай камісіі ажыццяўляць маніторынг паставак алюмініевай стужкі, якая належыць да разнавіднасці, указанай у пункце 5 дадатку № 2 да Рашэння Калегіі Еўразійскай эканамічнай камісіі ад 22 верасня 2020 г. № 115, з мэтай выключэння рызыкі абходу антыдэмпінгавай меры.
5. Прызнаць страціўшым сілу Рашэнне Калегіі Еўразійскай эканамічнай камісіі ад 14 кастрычніка 2025 г. № 95 «Аб прадаўжэнні дзеяння антыдэмпінгавай меры ў дачыненні да алюмініевай стужкі, якая паходзіць з Азербайджанскай Рэспублікі і Кітайскай Народнай Рэспублікі і ўвозіцца на мытную тэрыторыю Еўразійскага эканамічнага саюза».
6. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

